section_heading: Povijest koncertnih izvedbi
paragraph_text: Tijekom Tunnel of Love Express Toura 1988., pjesma je bila izvođena kao predzadnja u drugom setu, ali se i dalje odvijala rutina povlačenja djevojaka na pozornicu. Međutim, početkom "Other Band" Toura 1992., pjesma je drastično prepravljena postavši spora, naporna tirada na električnoj solo gitari bez obožavatelja i plesanja. Ovakva interpretacija zadržala se nekih desetak puta prije nego što je maknuta sa set-liste.